Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaispresidentti Abbas kehotti kansainvälistä yhteisöä -
kokoontumaan v:n 2018 puoliväliin mennessä Lähi-idän konferenssiin -
edistämään Israelin ja palestiinalaisten rauhaa.
Yhdysvaltain YK-lähettiläs Nikki Haley korostaa, että hänen maansa -
on yhä sitoutunut välittäjän rooliin -
haettaessa käypää ratkaisua Israelin―palestiinalaisten konfliktiin.
Syyrian hallitusmieliset siirsivät joukkoja Koillis-Syyrian Afriniin -
auttamaan kurdeja taistelussa Turkin hyökkäystä vastaan, -
mikä herätti huolta konfliktin laajenemisesta.
Palestiinalaispresidentti Abbas kehotti kansainvälistä yhteisöä -
kokoontumaan v:n 2018 puoliväliin mennessä Lähi-idän konferenssiin -
edistämään Israelin ja palestiinalaisten rauhaa.
Harvinaisessa puheessa YK:n turvaneuvostossa Abbas toisti, -
ettei hän enää pidä USA:ta puolueettomana välittäjänä.
Tapasimme Yhdysvaltojen presidentti Trumpin -
neljästi vuonna 2017.
Ilmoitimme olevamme valmiit historialliseen rauhansopimukseen.
Vahvistimme toistuvasti hyväksyvämme kansainvälisen lain, -
asiaankuuluvat YK-päätöslauselmat ja kahden valtion ratkaisun -
v:n 1967 rajoilla. Trumpin hallinto ei kuitenkaan selventänyt, -
kannattaako se kahden vai yhden valtion ratkaisua.
Ja sitten hallinto päätti laittomasti, vaarallisesti ja yllättäen -
vastoin kansainvälisen yhteisön hyväksyntää -
poistaa Jerusalemin kysymyksen pöydältä -
ilman mitään syytä.
Se päätti tunnustaa Jerusalemin Israelin pääkaupungiksi -
ja siirtää lähetystönsä sinne.
Se ei noteerannut sitä, että Itä- Jerusalem on osa palestiinalaisalueita,
joita on miehitetty vuodesta 1967.
Se on pääkaupunkimme, -
jonka haluamme olevan avoin kolmen monoteistisen uskonnon, -
islamin, kristinuskon ja juutalaisuuden edustajille.
Samassa yhteydessä Abbas jälleen tuomitsi juutalaisvaltion -
syyttämällä sitä kahden valtion ratkaisun hylkäämisestä.
Abbasin uusi strategia näytti olevan, -
että hän erotti juutalaisuuden ja Israelin toisistaan.
Hän korosti, että palestiinalaisten ongelma koskee vain Israelia.
USA:n YK-lähettiläs Nikki Haley vastasi Abbasin lausuntoihin -
torjumalla kritiikin, ettei palestiina- laisten kärsimyksiä tunnustettaisi.
Hän korosti, että USA on yhä sitoutunut välittäjän rooliin -
edistettäessä käypää ratkaisua vuosi- kymmeniä kestäneeseen konfliktiin.
Haley teki kuitenkin selväksi, että palestiinalaisilla on kaksi vaihtoehtoa.
Toinen johtaa rauhaan, joka Israelilla on jo Jordanian ja Egyptin kanssa.
Toinen ei johtaisi mihinkään.
Palestiinalaisten johtajat voivat valita kahden tien väliltä.
Toinen on ehdottomien vaatimusten, vihapuheen ja väkivaltakiihotuksen tie.
Se ei ole johtanut eikä tule johtamaan mihinkään muuhun -
kuin palestiinalaiskansan kärsimykseen.
Toinen on neuvottelun ja kompromissien tie.
Historia on osoittanut, että se tie on johtanut menestykseen -
Egyptin ja Jordanian tapauksissa, mukaan lukien aluevaihdot.
Se tie on avoinna palestiinalaisjohtajille, -
jos he vain ovat kyllin rohkeita tarttumaan siihen.
Yhdysvallat tietää, että päätöksemme siirtää lähetystö Jerusalemiin -
ei ollut lainkaan palestiinalaisjohtajien mieleen.
Teidän ei tarvitse pitää siitä eikä ylistää sitä.
Teidän ei tarvitse edes hyväksyä sitä. Mutta tietäkää, ettei päätös muutu.
Voitte siinäkin valita kahden tien väliltä.
Voitte tuomita Yhdysvallat, torjua Yhdysvaltojen roolin neuvotteluissa -
ja yrittää rangaista Israelia kansain- välisillä foorumeilla, kuten YK:ssa.
Vakuutan, ettei se tie johda palestiinalaisia lähemmäs toiveitaan.
Tai voitte laittaa syrjään lähetystömme sijaintia koskevan vihanne -
ja mennä eteenpäin kanssamme kohti neuvoteltua kompromissia.
Sillä on hyvät mahdollisuudet parantaa palestiinalaisten elinoloja.
Myös Israelin YK-lähettiläs vastasi Abbasin lausuntoon.
Hän syytti Abbasin välttelevän rauhaa esittämällä jatkuvasti tekosyitä.
Abbas etsii kovasti tekosyitä jälleen kerran.
Nyt hän väittää, -
että USA:n Jerusalem-päätös sai hänet torjumaan neuvottelut.
Tunnustamalla Jerusalemin Israelin pääkaupungiksi Trump totesi vain sen,
mikä on selvää kaikille.
Sanon tämän selvästi.
Jerusalem on ollut jo vuosituhansia kansamme sydän ja sielu.
Jerusalem on ollut pääkaupunkimme kuningas Daavidin ajoista asti.
Jerusalem pysyy Israelin valtion jakamattomana pääkaupunkina iäti.
Egyptin viranomaisten on kerrottu avanneen rajanylityspaikan Gazaan -
neljäksi päiväksi keskiviikosta lauantaihin, -
jotta gazalaiset pystyvät matkustamaan molempiin suuntiin.
Palestiinalaisten Arabiliiton-edustaja kiitti Egyptin presidentti al-Sisiä -
"jatkuvista pyrkimyksistä lievittää palestiinalaisten kärsimyksiä".
Egyptin viranomaisilta ei tuoreeltaan saatu kommenttia.
Sitten Syyriaan, jossa hallitusmieliset joukot siirtyivät -
Koillis-Syyriaan Afrinin alueelle auttamaan kurdeja taistelussa -
Turkkia vastaan, mikä herätti huolta konfliktin laajenemisesta.
Syyrian valtion tv-kanava kertoi, että Iranin tukemia šiiojen asejoukkoja -
tuli saattueina Afrinin provinssiin aseita ja Syyrian lippuja heilutellen.
Olemme Syyrian kansan joukot.
Olemme tulleet tukemaan kansaamme, Afrinin siviilejä, -
jotka ovat kokeneet erittäin rajuja iskuja osmanien, -
seldžukien, miehittäjien taholta menneisyydessä ja nykyaikana.
Tulimme Afrimiin, koska olemme yhtä. Olemme yksi Syyrian kansa.
Joukot ilmoittivat tavoitteekseen häätää turkkilaiset pois.
Turkki vastasi raskaalla tykistökeskityksellä, -
joka pakotti šiiat vetäytymään.
Turkin presidentti Erdoğan kertoi, että Assadia kannattavat šiiat -
toimivat omiin nimiinsä, sillä Venäjä ja Iran ovat luvanneet Turkille, -
etteivät ne antaisi välikäsiensä puuttua asioihin.
Hallitusmielisten šiiojen -
huomattiin lähestyvän Afrinia.
Kun Turkin armeija avasi tykistötulen, -
niiden piti kääntyä takaisin.
Tämä asia on nyt käsitelty.
Sovimme näistä asioista eilen Putinin ja Ruhanin kanssa.
Kuten tiedätte, tällaiset terrori- järjestöt tekevät joskus virhesiirtoja -
toimiessaan omiin nimiinsä.
Emme voi hyväksyä sellaista.
He maksavat tästä kovan hinnan.
Moskovassa Venäjän ulkoministeri Lavrov korosti, -
että Afrinin tilanne voidaan ratkaista -
Syyrian hallinnon ja Turkin suorissa neuvotteluissa.
Lavrov esiintyi lehdistötilaisuudessa Pakistanin ulkoministeri Asifin kanssa.
Hän sanoi, ettei kurdikysymyksellä tule edistää intressejä, -
jotka tähtäävät kaaoksen ylläpitämiseen ja syventämiseen.
Kiitos seurasta! Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa! Huomiseen.
Suomennos: Marianne Tenetz